Na temelju članka 34. stavak 1. podstavak 2. Statuta Grada Nova Gradiška ("Novogradiški glasnik", br. 1/18., 2/21. i 2/22. ), **GRADSKO VIJEĆE GRADA NOVA GRADIŠKA** na 8. sjednici održanoj 21. travnja 2022., donijelo je

**O D L U K U**

o izmjeni i dopuni Odluke o izvršavanju Proračuna Grada Nova Gradiška za 2022. godinu.

**Članak 1.**

U Odluci o izvršavanju Proračuna Grada Nove Gradiške za 2022. godinu (Novogradiški glasnik br. 8/21) članak 18. mijenja se i glasi:

„U 2022. godini Grad Nova Gradiška može se zadužiti, dati suglasnost za zaduživanje i dati jamstvo uz prethodnu suglasnost Gradskog vijeća i Vlade Republike Hrvatske ili Ministra financija, sukladno odredbama članka 120., 127. i 129. Zakona o proračunu (N.N. br.144/21).

Ukupna godišnja obveza (prosječan godišnji anuitet) Grada za zaduženja, suglasnosti i jamstva može iznositi najviše do 20% ostvarenih proračunskih prihoda u 2021. godini sukladno članku 121. Zakona o proračunu.

Očekivani iznos ukupnog duga po osnovi zaduživanja na kraju 2022. godine iznosi 2.108.333,33 kune.

U 2022. godini Grad Nova Gradiška može dati jamstvo pravnoj osobi u većinskom izravnom ili neizravnom vlasništvu jedinice lokalne i područne (regionalne) samouprave i ustanovi čiji je osnivač u ukupnoj svoti do 27.700.000,00 kuna. Dana jamstva uključuju se u opseg zaduženja Grada Nova Gradiška.

Očekivani iznos ukupnog duga po osnovi danih jamstava Grada Nova Gradiška na kraju 2022. godine iznosi 44.300.000,02 kune.

Korisnici primljenih jamstava i odobrenih suglasnosti za zaduživanje dužni su izvijestiti gradonačelnika o stanju i kretanju sredstava u skladu s rokovima propisanim člankom 128. i 130. Zakona o proračunu.

**Članak 2.**

Ostale odredbe Odluke izvršavanju Proračuna Grada Nova Gradiška za 2022. godinu ostaju nepromijenjene.

**Članak 3.**

Ova Odluka stupa na snagu prvog dana od dana objave u „Novogradiškom glasniku“.

**REPUBLIKA HRVATSKA**

**BRODSKO-POSAVSKA** **ŽUPANIJA**

**GRAD NOVA GRADIŠKA**

**GRADSKO VIJEĆE**

KLASA: 400-01/22-01/02

URBROJ: 2178-15-01-22-3

Nova Gradiška, 21. 04.2022.

**PREDSJEDNICA**

**GRADSKOG VIJEĆA**

Dinka Matijević, struč.spec.oec.